Analiza tržišta s zainteresiranim gospodarskim subjektima sukladno članku 198. Zakona o javnoj nabavi (NN 120/16 i 114/22)
Rok za istraživanje tržišta: 31. listopada 2025. do 15.00 sati
Zavod za hitnu medicinu Koprivničko-križevačke županije planira započeti postupak javne nabave službene zaštitne radne odjeće za djelatnost hitne medicine i sanitetskog prijevoza.

Sukladno navedenom, ovim putem temeljem članka 198. Zakona o javnoj nabavi (NN 120/16 i 114/22) prije formalnog početka postupka javne nabave sa svrhom provođenja istraživanja tržišta (radi pripreme nabave i informiranja gospodarskih subjekata o svojim planovima i zahtjevima u vezi s nabavom), u nastavku ove obavijesti, Zavod za hitnu medicinu Koprivničko-križevačke županije objavljuje tehničke specifikacije za postupak javne nabave službene zaštitne radne odjeće za djelatnost hitne medicine i sanitetskog prijevoza. Tehničke specifikacije usklađene su sa Standardom zaštitne radne odjeće, obuće i osobne zaštitne opreme radnika izvanbolničke hitne medicinske službe u Republici Hrvatskoj („Narodne novine“ broj 12/25) i Standardom zaštitne radne odjeće, obuće i osobne zaštitne opreme radnika sanitetskog prijevoza u Republici Hrvatskoj („Narodne novine“ broj 12/25).

Radi daljnjeg planiranja i provedbe postupka te izrade dokumentacije o nabavi molimo sve zainteresirane gospodarske subjekte da dostave primjedbe i prijedloge zajedno s predloženom tehničkom specifikacijom i procijenjenom vrijednosti nabave službene zaštitne radne odjeće zasebno za djelatnost hitne medicine i djelatnost sanitetskog prijevoza, sukladno danim zahtjevima, najkasnije do 31. listopada 2025. do 15.00 sati na adresu elektroničke pošte episarnica@hitna-kckz.hr.

Osim gore navedenog, zainteresirani gospodarski subjekti pozivaju se putem elektroničke pošte poslati i fotografije svakog pojedinog artikla iz tehničke specifikacije, ili dostaviti uzorke dostavom na adresu Trg dr. Tomislava Bardeka 10, 48000 Koprivnica.